CELEX: 21994A0625(02)
Language: ro
Date: 1989-11-16 00:00:00
Title: Protocol la convenția privind elaborarea unei farmacopei europene

13/Volumul 14
            
            
               RO
            
            
               Jurnalul Ofícial al Uniunii Europene
            
            
               77
            
         21994A0625(02)
   
               L 158/22
            
            
               JURNALUL OFÍCIAL AL UNIUNII EUROPENE
            
         PROTOCOL LA CONVENȚIA PRIVIND ELABORAREA UNEI FARMACOPEI EUROPENE
   
      Preambul
   
   STATELE MEMBRE ALE CONSILIULUI EUROPEI care sunt părți la Convenția privind elaborarea unei farmacopei europene din 22 iulie 1964, elaborată în cadrul acordului parțial al Consiliului Europei în domeniul social și al sănătății publice, denumită în continuare „convenția”,
   având în vedere convenția, în special dispozițiile articolului 1,
   având în vedere adoptarea de către Comunitatea Economică Europeană a unei reglementări, în special sub formă de directive, aplicabilă în materiile reglementate de convenție și că aceasta dispune de competență în acest domeniu;
   având în vedere că, în scopul punerii în aplicare a articolului 1 din convenție, Comunitatea Economică Europeană ar trebui să se poată constitui în parte la convenție;
   având în vedere că, în acest scop, este necesar să se modifice anumite dispoziții din convenție,
   CONVIN DUPĂ CUM URMEAZĂ:
   Articolul 1
   Cuvintele „delegații naționale” de la articolul 3 și de la articolul 5 alineatul (1) din convenție se înlocuiesc cu cuvântul „delegații”.
   Articolul 2
   Articolul 5 alineatul (3) din convenție se înlocuiește cu următorul text:
   
      „(3)   Comisia alege un președinte dintre membrii săi prin vot secret, cu o majoritate de două treimi a voturilor delegațiilor. Mandatul președintelui și condițiile care reglementează realegerea acestuia se stabilesc în regulamentul de procedură al comisiei. Pe durata mandatului său, președintele nu este membru al nici unei delegații.”
   
   Articolul 3
   Articolul 7 din convenție se înlocuiește cu următorul text:
   
      „(1)   Fiecare din delegațiile naționale are dreptul la un vot.
      (2)   În ceea ce privește chestiunile tehnice, inclusiv ordinea în care urmează să se pregătească monografiile prevăzute la articolul 6, deciziile comisiei se iau cu votul unanim exprimat de delegațiile naționale și cu votul majorității delegațiilor naționale care au dreptul de a face parte din comisie.
      (3)   Toate celelalte decizii ale comisiei se iau cu o majoritate de două treimi din voturile exprimate. Pentru aceste decizii, de la data intrării în vigoare a convenției cu privire la Comunitatea Economică Europeană, a cărei delegație votează în locul delegațiilor statelor membre. Aceasta dispune de un număr de voturi egal cu numărul delegațiilor statelor sale membre.
      Cu toate acestea, în cazul în care o parte contractantă deține singură majoritatea necesară, părțile contractante se angajează să renegocieze modalitățile de vot cel mai devreme la cinci ani de la intrarea în vigoare a protocolului, la cererea uneia dintre ele adresată Secretarului General al Consiliului Europei.”
   
   Articolul 4
   La articolul 10 din convenție se inserează textul următor, care devine alineatul (3):
   
      „(3)   Condițiile oricărei participări financiare a Comunității Economice Europene se stabilesc de comun acord de către părțile contractante.”
   
   Articolul 5
   (1)   La articolul 12 din convenție se inserează un nou alineat 3, având următorul text:
   
      „(3)   Comunitatea Economică Europeană poate adera la prezenta convenție.”
   
   (2)   Fostul alineat (3) al articolului 12 din convenție se renumerotează, devenind alineatul (4) al aceluiași articol.
   Articolul 6
   La articolul 13 din convenție se inserează un nou alineat (4), având următorul text:
   
      „(4)   Alineatele (1), (2) și (3) de mai sus de aplică mutatis mutandis Comunității Economice Europene.”
   
   Articolul 7
   (1)   Prezentul protocol este deschis spre semnare de către statele membre ale Consiliului Europei care au semnat sau au aderat la convenție, care își pot exprima consimțământul de a se angaja la:
   
               (a)
            
            
               semnarea fără rezerve cu privire la ratificare, acceptare sau aprobare sau
            
         
               (b)
            
            
               semnarea sub rezerva ratificării, acceptării sau aprobării, urmată de ratificare, acceptare sau aprobare.
            
         (2)   Nici un stat membru al Consiliului Europei nu semnează fără rezerva ratificării, acceptării sau aprobării, nici nu depune un instrument de ratificare, acceptare sau aprobare, decât în cazul în care este deja sau se constituie simultan în parte la convenție.
   (3)   Orice stat nemembru al Consiliului Europei care a aderat la convenție poate, de asemenea, să adere la prezentul protocol.
   (4)   Instrumentele de ratificare, acceptare, aprobare sau aderare se depun la Secretarul General al Consiliului Europei.
   Articolul 8
   Prezentul protocol intră în vigoare în prima zi a lunii care urmează expirării perioadei de o lună de la data la care toate părțile la convenție și-au exprimat consimțământul de a accepta obligativitatea protocolului în conformitate cu dispozițiile de la articolul 7.
   Articolul 9
   Secretarul General al Consiliului Europei notifică statelor membre ale Consiliului Europei, tuturor celorlalte state contractante la convenție și Comunității Economice Europene:
   
               (a)
            
            
               orice semnare;
            
         
               (b)
            
            
               depunerea oricărui instrument de ratificare, acceptare, aprobare sau aderare;
            
         
               (c)
            
            
               data intrării în vigoare a prezentului protocol în conformitate cu articolul 8;
            
         
               (d)
            
            
               orice alt act, notificare sau comunicare referitoare la prezentul protocol.
            
         
      DREPT CARE, subsemnații, pe deplin autorizați, au semnat prezentul protocol.
      Semnat la Strasburg, în 16 noiembrie 1989, în limbile engleză și franceză, ambele texte fiind deopotrivă autentice, într-un singur exemplar care rămâne depus în arhivele Consiliului Europei. Secretarul General al Consiliului Europei transmite copii certificate fiecărui stat membru al Consiliului Europei, tuturor celorlalte state contractante la convenție și Comunității Economice Europene.